CELEX: 32019R1290
Language: fi
Date: 2019-07-31 00:00:00
Title: Komission täytäntöönpanoasetus (EU) 2019/1290, annettu 31 päivänä heinäkuuta 2019, täytäntöönpanoasetuksen (EU) 2018/338 muuttamisesta siltä osin kuin on kyse Aspergillus niger (DSM 25770) -organismin tuottamaa 6-fytaasia sisältävän valmisteen vähimmäispitoisuudesta broilerien tai kananuorikoiden rehun lisäaineena (hyväksynnän haltija BASF SE) (ETA:n kannalta merkityksellinen teksti.)

1.8.2019   
               
               
                  FI
               
               
                  Euroopan unionin virallinen lehti
               
               
                  L 203/6
               
            
         KOMISSION TÄYTÄNTÖÖNPANOASETUS (EU) 2019/1290,
         annettu 31 päivänä heinäkuuta 2019,
         täytäntöönpanoasetuksen (EU) 2018/338 muuttamisesta siltä osin kuin on kyse Aspergillus niger (DSM 25770) -organismin tuottamaa 6-fytaasia sisältävän valmisteen vähimmäispitoisuudesta broilerien tai kananuorikoiden rehun lisäaineena (hyväksynnän haltija BASF SE)
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 13 artiklan 3 kohdan,
         sekä katsoo seuraavaa:
         
                     (1)
                  
                  
                     Asetuksessa (EY) N:o 1831/2003 säädetään eläinten ruokinnassa käytettävien lisäaineiden hyväksymisestä ja vahvistetaan perusteet ja menettelyt hyväksynnän myöntämiselle.
                  
               
                     (2)
                  
                  
                     
                        Aspergillus niger (DSM 25770) -organismin tuottaman 6-fytaasivalmisteen käyttö hyväksyttiin kymmeneksi vuodeksi broilerien tai kananuorikoiden ruokinnassa komission täytäntöönpanoasetuksella (EU) 2018/338 (2).
                  
               
                     (3)
                  
                  
                     Hyväksynnän haltija on sittemmin ehdottanut kyseisen valmisteen hyväksynnän ehtojen muuttamista siten, että sen vähimmäispitoisuus alennetaan 750 FTU:sta/kg 125 FTU:hun/kg. Hakemuksen mukana toimitettiin tarvittavat hakemusta tukevat tiedot. Komissio toimitti hakemuksen edelleen Euroopan elintarviketurvallisuusviranomaiselle, jäljempänä ’elintarviketurvallisuusviranomainen’.
                  
               
                     (4)
                  
                  
                     Elintarviketurvallisuusviranomainen totesi 23 tammikuuta 2019 antamassaan lausunnossa (3), että uusia ehdotettuja käyttöedellytyksiä sovellettaessa Aspergillus niger (DSM 25770) -organismin tuottamaa 6-fytaasia sisältävä valmiste voi osoittautua broilereilla tehokkaaksi ehdotettuna vähimmäisannoksena 125 FTU/kg rehua ja että tämä päätelmä voidaan laajentaa koskemaan kananuorikoita ja siitoseläimiksi kasvatettavia kanoja. Elintarviketurvallisuusviranomainen ei katso erityisten markkinoille saattamisen jälkeistä seurantaa koskevien vaatimusten olevan tarpeen. Lisäksi se vahvisti asetuksella (EY) N:o 1831/2003 perustetun vertailulaboratorion toimittaman raportin analyysimenetelmästä, jolla rehun lisäaine määritetään rehusta.
                  
               
                     (5)
                  
                  
                     
                        Aspergillus niger (DSM 25770) -organismin tuottamaa 6-fytaasia sisältävän valmisteen arviointi osoittaa, että asetuksen (EY) N:o 1831/2003 5 artiklassa säädetyt hyväksyntäedellytykset täyttyvät. Sen vuoksi kyseisen valmisteen käyttö tämän asetuksen liitteessä esitetyllä tavalla olisi hyväksyttävä.
                  
               
                     (6)
                  
                  
                     Sen vuoksi täytäntöönpanoasetusta (EU) 2018/338 olisi muutettava.
                  
               
                     (7)
                  
                  
                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Korvataan täytäntöönpanoasetuksen (EU) 2018/338 liitteessä olevassa sarakkeessa ”Vähimmäispitoisuus” broilerien ja kananuorikoiden osalta ilmaisu ”750 FTU” ilmauksella ”125 FTU”.
         
         
            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 31 päivänä heinäkuuta 2019.
            
               
                  Komission puolesta
               
               
                  Puheenjohtaja
               
               Jean-Claude JUNCKER
            
         
         
            (1)  EUVL L 268, 18.10.2003, s. 29.
         
            (2)  Komission täytäntöönpanoasetus (EU) 2018/338, annettu 7 päivänä maaliskuuta 2018, Aspergillus niger (DSM 25770) -organismin tuottaman 6-fytaasivalmisteen hyväksymisestä broilerien, kananuorikoiden, lihasikojen, emakoiden, lihotukseen tai siitokseen tarkoitettujen toissijaisten sikaeläinten, lihakalkkunoiden, siitoseläimiksi kasvatettavien kalkkunoiden, kaikkien muiden lintulajien (munivia lintuja lukuun ottamatta) ja vieroitettujen porsaiden rehun lisäaineena (hyväksynnän haltija BASF SE) (EUVL L 65, 8.3.2018, s. 17).
         
            (3)  EFSA Journal 2019; 17(2):5607.